section_heading: Stanovništvo
paragraph_text: Gradska četvrt Sesvete je najmnogoljudnija gradska četvrt Grada Zagreba. Prema popisu stanovništva 2011. godine u gradskoj četvrti Sesvete živjelo je 70 009 stanovnika. Od toga u naselju Sesvete živi 54 085,Popis stanovništva 2011. DZS. Pristupljeno 5. ožujka 2018. a u ostalim naseljima gradske četvrti živi 19 196 stanovnika. Prosječna starost stanovnika iznosi 37,8 godina čime je Sesvete najmlađa gradska četvrt grada Zagreba. Broj kućanstava iznosi 22 512, a broj stanova 30 256. Sesvete bilježi rast stanovnika već zadnjih 150 godina. Zadnjih dvadesetak godina broj stanovnika se udvostručuje većinom zbog doseljavanja Hrvata iz BiH, ali i drugih dijelova Hrvatske. Procjenjuje se da domaćeg stanovništva ,tj. starosjedilaca ima oko 20 tisuća.